**Rose Christiane Ossouka Raponda** (født 1964 i Libreville) er en gabonsk politiker som fra 9. januar 2023 er Gabons visepresident. Hun var tidligere Gabons statsminister fra 16. juli 2020 og tiltrådte 22. juli samme år. Raponda har vært ordfører i Libreville og var forsvarsminister fra februar 2019 til juli 2020. Hun var landets første kvinnelige statsminister og er den første kvinnelige visepresidenten. Raponda representerer regjeringspartiet Parti démocratique gabonais.

Biografi
--------

Raponda tilhører folkegruppen mpongwe. Hun er utdannet innen offentlig økonomi ved Institut gabonais de l’économie et des finances.

Raponda har vært visedirektør i Banque de l'Habitat du Gabon. I 2012 ble hun budsjettminister. Deretter ble hun i 2014 ordfører i hovedstaden Libreville. Hun representerer regjeringspartiet Parti démocratique gabonais (PDG). I januar 2019 ble hun forsvarsminister, kun uker etter et mislykket forsøk på militærkupp. Hun etterfulgte Etienne Massard Kabinda Makaga, medlem av presidentens familie, i vervet som forsvarsminister.

Den 16. juli 2020 utnevnte president Ali Bongo Ondimba Raponda til statsminister. Hun etterfulgte Julien Nkoghe Bekale. Hun ble Gabons første kvinnelige statsminister. Ved utnevnelsen ble de økonomiske utfordringene som følge av fall i oljeprisen og koronaviruspandemien nevnt som de største utfordringene for Rapondas nye regjering. Raponda dannet en regjering der en tredel av ministrene var kvinner. Aldri tidligere hadde en gabonsk regjering hatt så høy kvinneandel.

Gabons president Ali Bongo Ondimba utnevnte henne 9. januar 2023 til visepresident. Han utnevnte samtidig den tidligere statsråden Alain-Claude Bilie-By-Nze til ny statsminister. Bilie-By-Nze, som er en nær alliert av presidenten, la fram en regjeringsliste hvor det ikke ble andre endriner i regjeringens nøkkelposisjoner.

Referanser
----------

1. ↑   www.leaders-afrique.com[Hentet fra Wikidata]
2. 1 2  «Gabon names first female vice president and new prime minister». Al Jazeera. 10. januar 2023.
3. ↑  «Gabon : pourquoi Ali Bongo Ondimba a choisi la Première ministre Rose Christiane Ossouka-Raponda – Jeune Afrique». *JeuneAfrique.com* **(fransk)**. 21. juli 2020. Besøkt 22. juli 2020.
4. 1 2  «Gabon : Rose Christiane Ossouka Raponda, le nouveau visage de Libreville – Jeune Afrique». *JeuneAfrique.com* **(fransk)**. 21. januar 2014. Besøkt 22. juli 2020.
5. 1 2  «Gabon: Rose Christiane Ossouka Raponda nommée Premier ministre». *Gabon Media Time* **(fransk)**. 16. juli 2020. Arkivert fra originalen 17. juli 2020. Besøkt 22. juli 2020.
6. 1 2  «Gabon appoints its first woman prime minister». *France 24* **(engelsk)**. 16. juli 2020. Besøkt 22. juli 2020.
7. ↑  Ossa, Marceau Ndong (16. juli 2020). «Gabon : Le président Ali Bongo Ondimba nomme une femme au poste de premier ministre». *La Libreville* **(fransk)**. Besøkt 22. juli 2020.
8. ↑  «Gabon cabinet reshuffle». *Africanews* **(engelsk)**. 31. januar 2019. Besøkt 22. juli 2020.
9. ↑  «Gabon appoints first woman prime minister amid government shakeup». *Reuters* **(engelsk)**. 16. juli 2020. Besøkt 22. juli 2020.
10. ↑  «Gabon: Christiane Raponda met en place son gouvernement, fort de onze femmes». *RFI* **(fransk)**. 18. juli 2020. Besøkt 22. juli 2020.